
                               Informativno gradivo
Mladinsko zdravilišče in letovišče Rdečega Križa Slovenije Debeli rtič - sodoben zdraviliški, športni in izobraževalno-pedagoški center, ki je s svojo naravno lego, blagodejno mikroklimo ter bogato zdraviliško ponudbo edinstven v evropskem merilu. 
Razprostira na 7 hektarih površine, neokrnjene narave, na skrajnem, severozahodnem delu slovenske obale in je skupaj z zaščitenim mediteranskim parkom umeščen v čudovito naravno okolje. 
Mladinsko zdravilišče s sodobnim medicinskim in fizioterapevtskim centrom 

Mladinsko zdravilišče in letovišče RKS Debeli rtič že skoraj 60 let skrbi za zdravje otrok in mladine. Kot del Rdečega križa Slovenije deluje skladno s temeljnimi načeli in spodbuja ter širi vrednote zdravja in zdravega načina življenja s praktičnimi programi varovanja in krepitve zdravja.

Zaradi obmorske klime in zdravilnih učinkov morske vode ima status naravnega zdravilišča za zdravljenje kroničnih obolenj dihal, kožnih bolezni, stanj po poškodbah in operacijah na lokomotornem aparatu. 
Mladinsko zdravilišče in letovišče RKS Debeli rtič je edino obmorsko zdravilišče za otroke v Sloveniji. Ima svoj lasten zdravstveni tim in sodoben medicinsko-fizioterapevtski center, ki ga vodi dr. Breda Franetič-Prunk. Medicinski center je namenjen otrokom in mladostnikom kot tudi ostalim starostnim skupinam. Zdravstveni tim se ponaša z bogatim znanjem  medicine, pediatrične zdravstvene nege in fizioterapije, s specializacijo za zdravljenje bolezni dihal, kožnih bolezni, stanj po poškodbah in operacijah na lokomotornem aparatu. V medicinskem centru Mladinsega zdravilišča in letovišča RKS Debeli rtič so skladno z izhodišči zdraviliškega zdravljenja in obnovitveno rehabilitacijo otrok in mladine, v sodelovanju s pediatri različnih specializacij, izdelali strokovne programe zdraviliškega zdravljenja, ki jih redno izvajajo.

Ponudbo centra dopolnjujejo šola plavanja za najmlajše in aktivnosti v 25-metrskem pol olimpijskem bazenu s prečiščeno in ogrevano morsko vodo, otroški bazen, masažni bazen ter SPA Thalaso center dobrega počutja s Svetom savn.  Zdraviliško zdravljenje in zdravstveno letovanje se izvaja skozi vse leto.
V SPA Thalaso centru dobrega počutja s svetom savn potekajo tudi terapije s podvodno masažo, kopeli z morsko vodo, obloge s fangom, parafinom in termopak, aktivno in pasivno razgibavanje rok in nog hkrati na terapevtskem kolesu, vaje transfera ali vaje dnevnih aktivnosti in okupacijska delovna terapija. 

Obiskovalcem tako ponujajo  pogoje za aktivno preživljanje prostega časa ter ohranjanje zdravja skozi vse leto, primerno za vse generacije.
Na Debelem rtiču rastejo sanje
V Mladinskem zdravilišču in letovišču Rdečega Križa Slovenije Debeli rtič vsako leto preživlja počitnice in druge prostočasne oz.interesne dejavnosti več kot 15.000 otrok (šole v naravi, kolonije, mladinske in otroške skupine, športna in številna druga društva ter združenja). Otroci in mladostniki med letovanjem bivajo v štirih mladinskih domovih (paviljoni Veverička, Martinček, Rakovica, Morska zvezda) ter v Hotelu Bor. 
V Mladinskem zdravilišču in letovišču Rdečega Križa Slovenije Debeli rtič poskrbijo vse - za bivanje, prehrano, gibanje v naravnem in zdravem okolju.  Kar pa jih razlikuje od drugih tovrstnih organizatorjev letovnj, je to, da z veliko razumevanja in ljubezni poskrbijo, da otroci prejmejo zelo potrebno toplino, da začutijo, da so ljubljeni, da prepoznajo otrokove srčne potrebe ter, da se na njih primerno odzovejo.
Za razvoj sodobnega in načrtovanega pedagoškega programa ter za kontinuirano izobraževanje pedagoških sodelavcev in timov, ki delajo z otroci na letovanjih na dnevni ravni, budno skrbi strokovna pedagoška ekipa Mladinskega zdravilišča in letovišča RKS Debeli rtič, ki jo vodi ga. Gabrijela Kukovec-Pribac. 
Poleg dnevne animacije, ustvarjalnih delavnic, pravljičnih uric,  raznolike knjižnice, igralnice, otroških zunanjih igrišč z igrali, Učne poti veveričke Hane, Čutne poti, Začaranega gozda, organizacije različnih tematskih dnevov ter mnogih drugih akrivnosti, so otrokom za uživanje, igranje in razvajanje v mediteranski klimi in ambientu, na voljo tudi zunanja športna igrišča za košarko, nogomet, odbojko na mivki, mize za namizni tenis, zunanji in notranji bazen z morsko vodo in plavalna šola. 
HITRE INFORMACIJE:
Naslov:

Mladinsko zdravilišče in letovišče RKS Debeli rtič

Jadranska cesta 73,
6280 Ankaran,
Slovenija
Tel: +386-(0)5-909 70 00
Fax: +386-(0)5-909 70 02
e-mail: debeli-rtic.mzl@mzl-rks.si 
www: http://www.zdravilisce-debelirtic.org/ 
Hiter in enostaven dostop:
Avtocesta A1,  smer KP,  odcep za Škofije proti Ankaranu in nato proti italijanski meji. 

Obseg/področje:
· 7 hektarov neokrnjene narave med vinogradi, ob morju, 
· idealno izhodišče za različne aktivnosti v naravi, pohodniške izlete (končna točka slovenske planinske poti), kolesarska potepanja (kolesarska pot Parenzana), 

· bujen mediteranski park
Športne in druge aktivnosti
· lastna plaža z zunanjim rekreacijskim in otroškim bazenom, 

· novo nogometno igrišče z umetno travo 20x40 m,  
· novo igrišče za odbojko na mivki,  
· igrišče za košarko, 
· trim steza, 
· pot za nordijsko hojo, 
· sončna terasa in kotički za sproščanje, 
· ogrevan notranji bazen (25 m) z morsko vodo (s posebnim dvigalom in stezo za invalide)
· sodoben fitnes in telovadnica, 
· bogat animacijski program s poudarkom na gibanju in zdravem načinu življenja

Zdraviliški center & Center dobrega počutja:
· sodoben medicinski in SPA Thalaso center, 
· Center dobrega počutja s svetom savn, z različnimi kopelmi in masažami in kozmetičnim salonom,
· naravno zdravilišče, medicinski center za zdravljenje kroničnih obolenj dihal, kožnih bolezni, stanja po poškodbah in operacijah na lokomotornem aparatu.
Naravna zdravilna sredstva:
· obmorska klima, 
· morska voda, 
· 2300 ur sončnih žarkov na leto.
Število otrok, ki ga vsako leto obišče:

15.000

Začetek gradnje/delovanja: 1956
· Debeli rtič je prvi slovensko središče za zdravljenje, okrevanje in letovanje otrok, ki so ga s samoprispevki gradili delovni ljudje in občani in prostovoljci.
· V letu 1956 je na Debelem rtiču prvikrat pod šotori, v treh izmenah letovalo 300 otrok. Prvih 100 otrok je prišlo na Debeli rtič 13.junija 1956
Nastanitvene zmožnosti:

· Mladinski domovi in paviljoni
Prve mladinske domove so na Debelem rtiču začeli graditi v 60. letih in delujejo že od leta 1963. Danes so poimenovani po živalskih junakih, ki jih srečamo na Debelem rtiču: Veverička, Martinček, Rakovica, Morska zvezda, kjer je skupaj 606 ležišč. Prostori mladinskih domov so namenjeni predvsem za šole v naravi, kolonije, letovanja mladinskih in otroških skupin, športna društva, plesna in pevska društva, društva za zdravo življenje, gasilska in ostala prostovojna društva, večdnevne delavnice, nezahtevna poslovna srečanja, team building skupine 
· Hotel Bor ima 44 sob in lahko skupno sprejme 150 gostov. Hotel je primeren tudi za individualne goste,družine z otroki, upokojence, seminarje in ima urejen dostop z invalidskim vozičkom.
· Hotel Arija ima 34 sob in lahko skupaj sprejme maksimalno 68 gostov  (dvoposteljne sobe z dodatnimi ležišči, 2  dvoposteljni sobi, prirejeni za invalide). Hotel je primeren tudi za individualne goste,družine z otroki, upokojence, seminarje in ima urejen dostop z invalidskim vozičkom.

Ekipa, ki skrbi za dobro počutje in dobro voljo
Za dobro počutje in ustaljen ritem Mladinskega zdravilišča in letovišča RKS Debeli rtič skrbi vsak dan 60 zaposlenih, v okviru organizacije deluje še 250 prostovoljcev, ki delajo z otroci na dnevni ravni. Prostovoljstvo je ena od pomembnih vrednot Mladinskega zdravilišča in letovišča RKS Debeli rtič. Vsako leto se številnim prostovoljcem pridruži 50 novih. 
Mladinsko zdravilišče in letovišče RKS Debeli rtič

Ankaran, 12.5.2014

_____________________________________________________________ 

Dodatne informacije: 

Mladinsko zdravilišče in letovišče RKS Debeli rtič

Jadranska cesta 73,
6280 Ankaran, Slovenija
Tel: +386-(0)5-669 22 17,  041 671 434
e-mail: pedagoska.mzl@mzl-rks.si 
Kontaktna oseba za medije: Barbka Pečar, tel: +386 (0)51 306 769

5

